Official Journal L 251 , 11/09/1998 P. 0036 - 0038



Komisijas Lēmums (1998. gada 3. septembris) par kopīgiem tehniskiem noteikumiem attiecībā uz lidojumu telekomunikāciju zemes sistēmu (TFTS) (izziņots ar dokumenta numuru C(1998) 2378) (Dokuments attiecas uz EEZ) (98/535/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes 1998. gada 12. februāra Direktīvu 98/13/EK, kas attiecas uz telekomunikāciju gala iekārtām un zemes satelītstaciju iekārtām, tostarp to atbilstības savstarpēju atzīšanu[1], un jo īpaši tās 7. panta 2. punkta otro ievilkumu, tā kā Komisija ir pieņēmusi pasākumu, ar kuru identificē telekomunikāciju gala iekārtu veidu, kam ir vajadzīgi šie kopējie tehniskie noteikumi, kā arī saistītā deklarācija par šo noteikumu piemērojuma jomu 7. panta 2. punkta pirmo ievilkumu; tā kā jāpieņem atbilstīgi saskaņotie standarti vai daļa no tiem, kas īsteno pamatprasības, kas pārveidojamas par kopējiem tehniskiem noteikumiem; tā kā, lai ražotājiem nodrošinātu nepārtrauktu tirgus pieejamību, ir vajadzīgi pārejas pasākumi attiecībā uz iekārtām, kas atļautas saskaņā ar valsts modeļu apstiprināšanas noteikumiem; tā kā priekšlikums ir iesniegts Komitejai (ACTE) saskaņā ar 29. panta 2. punktu; tā kā kopējie tehniskie noteikumi, kas pieņemami ar šo lēmumu, ir saskaņā ar ACTE atzinumu, IR PIEŅĒMUSI ŠO LĒMUMU. 1. pants 1. Šo lēmumu piemēro gala iekārtām, ko paredzēts pievienot publiskam telekomunikāciju tīklam un uz ko attiecas 2. panta 1. punktā definētais saskaņotais standarts. 2. Šis lēmums nosaka kopējus tehniskus noteikumus, kas aptver tehniskās iezīmes, ar elektroenerģiju saistītās un mehāniskās saskarnes prasības un piekļuves kontroles protokolu, ko obligāti nodrošina gala iekārtas, ko izgatavotājs vai tā pārstāvis paredzējis izmantojumam lidojumu telekomunikāciju zemes sistēmā (TFTS). 2. pants 1. Kopējos tehniskajos noteikumos ietilpst saskaņotais standarts, ko kompetentā standartizācijas iestāde sagatavojusi, lai pēc iespējas īstenotu Direktīvas 98/13/EK 5. pantā minētās pamatprasības. Norāde uz standartu ir pielikumā. 2. Gala iekārtas, uz ko attiecas šis lēmums, atbilst 1. punktā minētajiem vispārējiem tehniskajiem noteikumiem, kas atbilst Direktīvas 98/13/EK 5. panta a) un b) apakšpunktos minētajām pamatprasībām un prasībām jebkurā citā piemērojamā Direktīvā, jo īpaši Padomes Direktīvās 73/23/EEK[2] un 89/336/EEK[3]. 3. pants Paziņotās iestādes, kas izraudzītas veikt Direktīvas 98/13/EK 10. pantā paredzētās procedūras, attiecībā uz šā lēmuma 1. panta 1. punktā minētajām gala iekārtām pēc šā lēmumam stāšanās spēkā piemēro pielikumā minētos saskaņotos standartus vai nodrošina to piemērošanu. 4. pants 1. Valsts modeļa apstiprinājuma noteikumus, kas attiecas uz iekārtām, ko aptver pielikumā minētais saskaņotais standarts, trīs mēnešos pēc šā lēmuma stāšanās spēkā vairs nepiemēro. 2. Saskaņā ar šādiem valsts modeļa apstiprinājuma noteikumiem apstiprinātas gala iekārtas var turpināt laist vietējā tirgū un nodot ekspluatācijā. 5. pants Šis lēmums ir adresēts dalībvalstīm. Briselē, 1998. gada 3. septembrī Komisijas vārdā Komisijas loceklis Martin Bangemann PIELIKUMS Norāde uz piemērojamo saskaņoto standartu Lēmuma 2. pantā minētais saskaņotais standarts ir: Electromagnetic compatibility and radio spectrum matters (ERM); terrestrial flight telecommunications system (TFTS); technical requirements for TFTS(Elektromagnētiskā saderība un radiofrekvenču spektra lietas (ERM); lidojumu telekomunikāciju zemes sistēma (TFTS);TFTStehniskās prasības) (valodās, kas nav angļu valoda, šās sadaļas tulkojums jāraksta iekavās) ETSI Eiropas Telekomunikāciju standartu institūts ETSIsekretariāts TBR 23: 1998. gada marts (bez priekšvārda) Papildu informācija Eiropas Telekomunikāciju standartu institūts ir atzīts saskaņā ar Padomes Direktīvu 83/189/EEK[4]. Iepriekš norādītais saskaņotais standarts ir izveidots atbilstīgi pilnvarai, kas izdota saskaņā ar Padomes Direktīvā 83/189/EEK paredzētajām attiecīgajām procedūrām. Iepriekšminētā saskaņotā standarta pilnu tekstu var iegūt pēc adreses: European Telecommunications Standards Institute European Commission 650 Route des Lucioles DG XIII/A/2 - (BU 31, 1/7) F-06921 Sophia Antipolis Cedex Rue de la Loi/Wetstraat 200 B-1049 Brussels vai no jebkurām citām organizācijām, kuras atbildīgas par ETSI standartu pieejamību un kuru saraksts ir atrodams Internetā (adrese www.ispo.cec.be). [1] OV L 74, 12.3.1998., 1. lpp. [2] OV L 77, 26.3.1973., 29. lpp. [3] OV L 139, 23.5.1989., 19. lpp. [4] OV L 109, 26.4.1983., 8. lpp.